Verkeersbeampte skiet "dronk" drywer | Maroela Media
Verkeersbeampte skiet "dronk" drywer
'n Motoris wat glo onder die invloed van alkohol bestuur het, is deur 'n metropolisiebeampte doodgeskiet nadat hy glo die beampte met 'n mes gesteek het.
Lt.kol. Andre Traut, woordvoerder van die polisie, sê die verkeersbeampte het die motoris se motor Saterdagoggend van die pad af getrek by die Okavango-afrit in Brackenfell, Kaapstad. Die verkeersbeampte het die motoris, Kyle Weideman (22), in hegtenis probeer neem vir beweerde dronkbestuur. Weideman het glo 'n mes uitgeruk en die verkeersbeampte daarmee gesteek. Die verkeersbeampte het Weideman toe glo doodgeskiet. Die besonderhede rakende die arrestasie en skietvoorval word deur die polisie ondersoek.
Kapers vas na motor omslaan
Snaaks as dit n anderskleurige is word net gepraat van man, maar as dit blank is word n naam genoem.
Waarvoor die man doodskiet. Hy kon hom in die voet gesiet het of enige ander plek. Hoop daar word baie vrae gevra oor die voorval.
Ek haat die opspring venstertjies wat nou skielike orals hulle opduiking maak. Eers was dit op Media24 se webwerwe, en nou hierso. Haal dit asb. af, want dit is in die pad as ek wil lees. Dankie.
Net nog 'n blanke wat deel raak van die statistiek. Glo my, daardie verkeersman sal niks oorkom nie. Inteendeel, hy kan dalk in die ry staan vir 'n medalje.
Wonder net hoe die kommentators die ras van die slagoffer weet. Al wat ons weet is sy naam en onmiddelik word rassistiese gevolgtrekkings gemaak. As hy bereid was om 'n geregsdienaar se lewe in gevaar te stel, het hy heelwaarskynlik gekry wat hom toekom (ongeag van sy velkleur). Jammer as ek verskriklik onsensitief klink, maar ek het geen simpatie met die wetteloosheid wat deesdae hoogdy vier nie.